Foto: Magnus Lindkvist O‘zbekiston Respublikasi Favqulodda vaziyatlar vazirligi maxsus axborot xabarnomasi bilan chiqdi. Qayd etilishicha, «O‘zgidromet» markazining bergan ma’lumotiga ko‘ra, joriy yilning 25 dekabr kuni mahalliy vaqt bilan soat 8:00 dan 26 dekabr kuni 8:00 ga qadar Chimyon tog‘li hududida qor ko‘chishi xavfi mavjud. Eslatib o‘tamiz, avvalroq Beldirsoyda qor ko‘chkisi yuzaga kelgani, uch kishi halok bo‘lgani xabar qilingandi. Undan avval O‘zbekistonda hafta davomida qanday ob-havo kuzatilishi haqida ma’lumot berilgandi.